Document ID: 32008D0337

KOMISIJAS LĒMUMS
(2008. gada 24. aprīlis),
ar ko groza Lēmumu 2006/968/EC, ar ko īsteno Padomes Regulu (EK) Nr. 21/2004 par norādījumiem un procedūrām aitu un kazu elektroniskajai identificēšanai
(izziņots ar dokumenta numuru K(2008) 1571)
(Dokuments attiecas uz EEZ)
(2008/337/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 17. decembra Regulu (EK) Nr. 21/2004, ar ko izveido aitu un kazu identifikācijas un reģistrācijas sistēmu un ar ko groza Regulu (EK) Nr. 1782/2003 un Direktīvu 92/102/EEK un Direktīvu 64/432/EEK (1), un jo īpaši tās 9. panta 1. punktu,
tā kā:
(1)
Regulā (EK) Nr. 21/2004 noteikts, ka katrai dalībvalstij jāizveido aitu un kazu identifikācijas un reģistrācijas sistēma saskaņā ar minēto regulu. Saskaņā ar Regulu (EK) Nr. 21/2004 pirmie minēto dzīvnieku identifikācijas līdzekļi ir krotālijas. Citi identifikācijas līdzekļi ietver aitu un kazu elektronisko identifikāciju.
(2)
Komisijas Lēmums 2006/968/EK (2) izklāsta norādījumus un procedūras aitu un kazu elektroniskās identificēšanas identifikatoru un nolasītāju apstiprināšanai saskaņā ar Regulu (EK) Nr. 21/2004. Ar šo lēmumu nosaka minimālās prasības attiecībā uz konkrētām atbilstības un darbības pārbaudēm minēto identifikatoru un nolasītāju apstiprināšanai. Pārbaudes jāveic nozīmētās testa laboratorijās, kuras darbojas un ir novērtētas un akreditētas saskaņā ar konkrētiem Eiropas standartiem.
(3)
Eiropas Parlamenta un Padomes 2004. gada 29. aprīļa Regulas (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (3), 12. panta 2. punkts atsaucas uz minētajiem Eiropas standartiem par kompetentas iestādes veikto oficiālās laboratorijas nozīmēšanu.
(4)
Lēmuma 2006/968/EK atsauci ir lietderīgi grozīt saskaņā ar minētajiem standartiem, lai ņemtu vērā lēmumā minēto testa laboratoriju īpašo raksturu.
(5)
Komisijas 2005. gada 5. decembra Regula (EK) Nr. 2076/2005, ar ko nosaka pārejas noteikumus Eiropas Parlamenta un Padomes Regulu (EK) Nr. 853/2004, Nr. 854/2004 un Nr. 882/2004 īstenošanai un ar ko groza Regulas (EK) Nr. 853/2004 un Nr. 854/2004 (4), paredz atkāpi no Regulas (EK) Nr. 882/2004 12. panta 2. punkta. Saskaņā ar minēto atkāpi kompetentā iestāde pārejas periodā var nozīmēt testa laboratoriju, kura nav akreditēta. Skaidrības labad Lēmumā 2006/968/EK jādod atsauce uz šo atkāpi.
(6)
Tādēļ attiecīgi jāgroza Lēmums 2006/968/EK.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2006/968/EK pielikumu groza saskaņā ar šā lēmuma pielikumu.
2. pants
Šo lēmumu piemēro ar 2008. gada 1. jūniju.
3. pants
Šis lēmums ir adresēts dalībvalstīm.
Briselē, 2008 gada 24. aprīlī

Labels: 4
1
7
6
12